Glosteras katedrāle
Glosteras katedrāle (angļu: Gloucester Cathedral) jeb Sv. Pētera un Svētās un Nedalāmās Trīsvienības katedrāles baznīca (angļu: Cathedral Church of St Peter and the Holy and Indivisible Trinity) ir 11. gadsimtā celta anglikāņu katedrāle, kas atrodas Anglijas rietumos, Glosteras pilsētā. 1541. gadā dibinātās Glosteršīra diecēzes galvenā baznīca. Katedrāles pirmsākumi meklējami 679. gadā, kad šeit tika uzcelta abatijas baznīca. 1085. gadā Viljams I Iekarotājs pie baznīcas esošajā kapitula mājā pavēlēja radīt Pastarās tiesas dienas grāmatu (Domesday Book). Pašreizējās baznīcas celtniecība tika uzsākta 1089. gadā. 1216. gada oktobrī baznīcā tika kronēts karalis Henrijs III. 1222. gadā tā cieta ugunsgrēkā. 14. gadsimtā tai piebūvēja Lielo un Mazo kluatru. 1327. gadā baznīcā abatijas baznīcā tika apbedīts karalis Edvards II. Līdz ar Anglijas klosteru sekularizāciju 1541. gadā abatijas baznīca kļuva par katedrāli. 18. un 19. gadsimtā Glosteras katedrālē veikta restaurācija.